JOSH GREEN, MD GOVERNOR KEITH T. HAYASHI SUPERINTENDENT DEPARTMENT OF EDUCATION KA ʻOIHANA HOʻONAʻAUAO KANUNAYNG GISUKNA NGA MGA GINAPANGUTANA MAHITUNGOD SA LIBRE UG GIPAUBOS NGA PRESYO SA MGA PAGKAON SA ESKWELAHAN Hulyo 1, 2023 Minahal nga Ginikanan/Guardian: Nagkinahanglan ang mga bata og mga himsog nga pagkaon aron makakat-on. Nagatanyag ang mga pampublikong eskwelahan sa Hawaii og makapahimsog nga mga pagkaon kada adlaw sa eskwelahan. Nagkantidad ang pamahaw og $1.10; nagkantidad ang paniudto og $2.50 alang sa elementarya ug $2.75 alang sa mga estudyante sa segundarya. Mahimong kwalipikado ang imong mga anak alang sa mga libreng pagkaon o alang sa gipaubos nga presyo sa mga pagkaon. $0.30 alang sa pamahaw ug $0.40 alang sa paniudto ang gipaubos nga presyo. Kini usa ka aplikasyon alang sa mga benepisyo sa pagkaon sa libre o gipaubos nga presyo, ug set sa mga detalyadong instruksyon. Boluntaryo ang pagkumpleto niini nga aplikasyon. Sa ubos ang pipila ka kasagarang pangutana ug tubag aron matabangan ka sa proseso sa aplikasyon. 1. KINSA ANG MAKAKUHA SA LIBRE O GIPAUBOS NGA PRESYO SA MGA PAGKAON? Kwalipikado alang sa mga libreng pagkaon ang tanang bata sa panimalay nga nakadawat og benepisyo gikan sa Supplemental Nutrition Assistance Program (SNAP) o Temporary Assistance for Needy Families (TANF). Kwalipikado alang sa mga libreng pagkaon ang mga sinagop nga bata nga napailalom sa legal nga responsibilidad sa ahensya sa pag-atiman sa sinagop o korte. Kwalipikado alang sa mga libreng pagkaon ang mga bata nga nagapartisipar sa program sa Head Start sa ilang eskwelahan. • Kwalipikado alang sa mga libreng pagkaon ang mga bata nga nakakab-ot sa depinisyon sa walay panimalay, naglayas, o migrante. • Mahimong makadawat ang mga bata og libre o gipaubos nga presyo sa mga pagkaon kung moubos o kon ang kita sa imong panimalay ubos sa mga limitasyon sa Mga Tamdanan sa Pagkakwalipikado sa Pederal nga Kita (tan-awa ang tsart sa ubos). TSART SA KITA SA PAGKAKWALIPIKADO SA PEDERAL ALANG SA TUIG TINGTUNGHA 2023-2024 Gidak-on sa Panimalay 1 Tinuig $ 31,025 Binulan $ 2,586 Sinemana $ 597 Gidak-on sa Panimalay 5 Tinuig $ 74,759 Binulan $ 6,230 Sinemana $ 1,438 2 $ 41,958 $ 3,497 $ 807 6 $ 85,692 $ 7,141 $ 1,648 3 $ 52,892 $ 4,408 $ 1,018 7 $ 96,626 $ 8,053 $ 1,859 4 $ 63,825 $ 5,319 $ 1,228 8 $ 107,559 $ 8,964 $ 2,069 Alang sa matag dugang tawo: $ 10,934 $ 912 $ 211 2. UNSAON NAKO PAGKAHIBALO KUNG KWALIPIKADO ANG AKONG MGA ANAK SA WALAY PANIMALAY, MIGRANTE, O NAGLAYAS? Kulang ba og permanenteng adres ang mga miyembro sa imong panimalay? Nag-uban ba mo sa usa ka kapuy-an, hotel, o uban pang temporaryong kahikayan sa pabalay? Pupanahon ba nga nagabalhin ang imong pamilya? Aduna bay mga batang nagapuyo uban kanimo nga mipili sa pagbiya sa ilang dating pamilya o panimalay? Kung nagatuo ka nga nakakab-ot ang mga bata sa imong panimalay niini nga mga paghulagway ug wala pa gisultihan nga makadawat ang imong mga anak og mga libreng pagkaon, palihug kontaka ang eskwelahan sa imong anak alang sa dugang tabang. 3. KINAHANGLAN BA NAKO NGA MAGPIL-UP OG APLIKASYON ALANG SA MATAG BATA? Kung nagatungha ang tanang bata sa imong panimalay sa pampublikong eskwelahan sa State of Hawaii Department of Education (DOE), kinahanglan lang nimong magsumite og usa ka aplikasyon alang sa panimalay. Apan, kung nagatungha ang pipila ka bata sulod sa imong panimalay sa mga pampublikong charter nga eskwelahan o pribadong eskwelahan, kinahanglan nimo nga kontakon ang mga eskwelahan aron makakuha og angay nga form sa aplikasyon sa pagkaon. Pananglitan, kung adunay upat ka mga bata sa imong panimalay, ang usa nagatungha sa pampublikong charter nga eskwelahan, ang usa nagatungha sa pribadong eskwelahan, ang usa nagatungha sa pampublikong elementarya sa DOE, ug ang usa nagatungha sa pampublikong high school sa DOE, kinahanglan nimong kumpletuhon ang tulo ka mga managlahing form sa aplikasyon. Wala mi nagaproseso sa mga aplikasyon alang sa mga pampublikong charter nga eskwelahan o pribadong eskwelahan. Dili namo maaprubahan ang aplikasyon nga dili kumpleto, busa siguroha nga tubagon ang tanang gikinahanglan nga impormasyon. Iuli ang nakumpletong aplikasyon sa eskwelahan sa imong anak o i-mail kini direkta sa: School Food Services Branch, 1106 Koko Head Avenue, Honolulu HI 96816. 4. KINAHANGLAN BA NAKO NGA MAGPIL-UP OG APLIKASYON KUNG NAKADAWAT KO OG SULAT NIINING TUIG TINGTUNGHA NGA NAGA-INGON NGA NAAPRUBAHAN NA ANG AKONG MGA ANAK ALANG SA MGA LIBRENG PAGKAON? Dili, apan palihog basaha pag-ayo ang sulat nga imong nadawat ug sunda ang mga instruksyon. Kung adunay bisan kinsang bata sa imong panimalay nga nawala gikan sa imong notipikasyon sa pagkakwalipikado, kontaka dayon ang eskwelahan sa imong anak. 5. NAAPRUBAHAN SA MIAGING TUIG ANG APLIKASYON SA AKONG ANAK. KINAHANGLAN BA NAKO NGA MAGTUBAG OG BAG-O? Oo. Balido lang sa miaging tuig tingtungha ang aplikasyon sa imong anak ug sa unang pipila ka adlaw niining tuig tingtungha. Ang bisan unsang aplikasyon nga naaprubahan sa wala pa ang Hulyo 1, 2023, dili maaplikar alang sa 2023 - 2024 nga tuig tingtungha. Gawas lang kung nakadawat ka og notipikasyon sa pagkakwalipikado alang sa tuig tingtungha 2023 - 2024, kinahanglan nimong kumpletohon ang bag-ong aplikasyon. Magresulta ang dili pagkumpleto sa bag-ong aplikasyon sa pagbag-o sa kahimtang sa imong anak ug masingil ang imong anak sa bug-os nga presyo sa mga pagkaon. 6. NAKADAWAT KO OG TABANG GIKAN SA THE SPECIAL SUPPLEMENTAL NUTRITION PROGRAM FOR WOMEN, INFANTS AND CHILDREN (WIC). MAKAKUHA BA ANG AKONG MGA ANAK SA MGA LIBRENG PAGKAON? Mahimong kwalipikado ang mga bata sa mga panimalay nga nagapartisipar sa WIC alang sa libre o gipaubos nga presyo sa mga pagkaon. Palihug pagsumite og aplikasyon. 7. SUSIHON BA ANG AKONG IHATAG NGA IMPORMASYON? Oo. Mahimo usab namo nga hangyoon ka nga magpadala og sinulat nga pamatuod sa kita sa panimalay nga imong gitaho. 8. KUNG DILI KO MAHIMONG KWALIPIKADO KARON, MAHIMO BA KO NGA MAG-APLAY SA SUNOD? Oo, mahimo kang mag-aplay bisan unsang orasa atol sa tuig tingtungha. Pananglitan, kung nakasinati ka o usa ka tawo sa imong panimalay og pagkawala sa mga suhol o mahimong walay trabaho, mahimo nimong pilion ang pag-aplay pag-usab ug mahimong kwalipikado ang imong anak alang sa libre ug gipaubos nga presyo sa mga pagkaon kung moubos ang kita sa panimalay sa limitasyon sa kita. 9. UNSAON KUNG DILI KO MOUYON SA DESISYON BAHIN SA AKONG APLIKASYON? Palihug kontaka ang mga opisyal sa eskwelahan sa imong anak. Mahimo usab kang mangayo og pagdungog pinaagi sa pagtawag sa (808) 784-5500 o pinaagi sa pagsulat sa Administrator sa Mga Serbisyo sa Pagkaon sa Eskwelahan, 1106 Koko Head Avenue, Honolulu, HI 96816. 10. MAHIMO BA KONG MAG-APPLY KUNG ADUNAY USA KA TAWO SA AKONG PANIMALAY NGA DILI CITIZEN SA U.S.? Oo. Dili kinahanglan nga ikaw, imong mga anak, o uban pang miyembro sa panimalay kay mga citizen sa U.S. aron maka-aplay alang sa libre o gipaubos nga presyo sa mga pagkaon. 11. UNSAON KUNG DILI PERME PAREHAS ANG AKONG KITA? Ilista ang kantidad nga kasagaran nimong madawat. Pananglitan, kung kasagarang mokita ka og $1,000 kada bulan, apan wala kay trabaho sa miaging bulan ug nikita lang og $900, ibutang nga nikita ka og $1,000 kada bulan. Kung kasagaran kang makakuha og overtime, ilakip kini, apan ayaw ilakip kung usahay lang ka mag-overtime. Kung nawad-an ka og trabaho o gibawasan ang imong mga oras o suhol, gamita ang imong kasamtangang kita. 12. UNSAON KUNG WALAY KITA NGA ITAHO ANG MGA MIYEMBRO SA PANIMALAY? Mahimong dili makadawat ang mga miyembro sa panimalay sa pipila ka klase sa kita nga among gihangyo kanimo nga itaho sa aplikasyon, o mahimong walay madawat nga kita. Sa matag higayon nga kini mahitabo, palihug pagsulat og "0" sa kahon. Apan, kung gibiyaan nga walay sulod o blangko ang bisan unsang kahon sa kita, maisip kini usab nga mga zero. Palihug pag-amping kung biyaan nga blangko ang mga kahon sa kita, tungod kay maghunahuna mi nga gituyo nimo kini pagbuhat. AN AFFIRMATIVE ACTION AND EQUAL OPPORTUNITY EMPLOYER
JOSH GREEN, MD GOVERNOR KEITH T. HAYASHI SUPERINTENDENT 13. ANAA MI SA MILITARY. LAHI BA NAMO NGA ITAHO ANG AMONG KITA? Kinahanglang itaho isip kita ang imong basic pay ug mga cash bonus. Kung makakuha ka og bisan unsang allowance sa kantidad sa cash alang sa off-base nga pabalay, pagkaon, o sinina, kinahanglan usab nga ilakip kini isip kita. Apan, kung kabahin ang imong pabalay sa Military Housing Privatization Initiative, ayaw ilakip ang imong allowance sa pabalay isip kita. Walay labot usab sa kita ang bisan unsang dugang combat pay nga nagaresulta sa pag-deploy. 14. UNSAON KUNG WALAY IGO NGA ESPASYO SA APLIKASYON ALANG SA AKONG PAMILYA? Ilista ang bisan unsang dugang miyembro sa panimalay ug gikinahanglang impormasyon sa bulag nga piraso sa papel, ug ilakip kini sa imong aplikasyon. 15. NAGKINAHANGLAN ANG AKONG PAMILYA OG DUGANG TABANG. ADUNA BAY UBAN PANG PROGRAM NGA MAHIMO NAMO NGA MAG-APLAY? Aron mahibal-an kung unsaon pag-aplay alang sa Hawaii SNAP o uban pang benepisyo sa tabang, kontaka ang imong lokal nga opisina sa tabang o tawagan ang 211. 16. MAHIMO BA NAKO NGA MAG-APLAY SA ONLINE? Oo! Nagadasig mi kanimo sa pagkumpleto og aplikasyon sa online imbes sa aplikasyon sa papel kung mahimo nimo. Adunay mga parehas nga kinahanglanon ang aplikasyon sa online ug mangayo mi kanimo alang sa parehas nga impormasyon sama sa aplikasyon sa papel. Bisitaha ang aron magsugod o aron makakat-on pa bahin sa proseso sa aplikasyon sa online. Kontaka ang Branch sa Mga Serbisyo sa Pagkaon sa Eskwelahan sa 808-784-5500 kung aduna kay bisan unsang pangutana bahin sa proseso sa aplikasyon sa online. Kung aduna kay uban pang pangutana o nanginahanglan og tabang, palihug kontaka ang eskwelahan sa imong (mga) anak. Kanimo Matinud-anon, Mr. Keith T. Hayashi Superintendente AN AFFIRMATIVE ACTION AND EQUAL OPPORTUNITY EMPLOYER
JOSH GREEN, MD GOVERNOR KEITH T. HAYASHI SUPERINTENDENT Palisiya sa Wala Mabayri nga Bayronon sa Pagkaon Subay sa palisiya sa United States Department of Agriculture (USDA) Food and Nutritional Service (FNS) SP 46-2016: Wala Mabayri nga Mga Bayronon sa Pagkaon - Mga Palisiya sa Pagsingil sa Lokal nga Pagkaon ug Hawaii Senate Bill 423, ang mosunod mao ang palisiya sa Departamento:
Tugotan nga makabayad ang mga estudyante nga dili makaarang sa pagbayad sa ilang pagkaon sa punto sa serbisyo (pagkaon lang) sa mga pagsingil sa unang 21 ka adlaw sa eskwelahan; Responsable ang ginikanan/guardian sa pagbayad sa tanang pagsingil sa pagkaon nga nahitabo sulod sa unang 21 ka adlaw sa tuig tingtungha; ug Human sa unang 21 ka adlaw, kinahanglang dili molapas ang wala mabayri nga mga bayronon sa pagkaon sa katumbas sa cash sa pito ka adlaw. Ang nakalista sa ubos mao ang kinatibuk-ang ginatugotan nga kantidad nga masingil base sa pagkakwalipikado: o $4.90 ang limitasyon sa pagsingil sa gipaubos nga presyo sa pagkaon sa estudyante. o $25.20 ang Bug-os nga Bayad sa limitasyon sa pagsingil sa pagkaon sa estudyante sa (K-8). o $26.95 ang Bug-os nga Bayad sa limitasyon sa pagsingil sa pagkaon sa estudyante sa (9-12). Dugang pa, dili tugotan sa mga eskwelahan ang pagpaningil og a la carte o mga ekstrang aytem sa bisan kinsa nga bata nga adunay negatibong balanse, bisan unsa pa ang kahimtang sa pagkakwalipikado sa bata. Mahimong mapahinumdoman ang mga panimalay sa ilang ubos nga balanse sa paniudto pinaagi sa mga sulat nga gibutang sa tago sa mga folder ug/o tawag sa telepono. Mahimo usab nga magtakda ang mga ginikanan og mga pahinumdom sa ubos nga balanse pinaagi sa diin makadawat sila og notipikasyon sa email. Kinahanglang bayran sa Ginikanan/Guardian ang tanang bayronon/utang sa estudyante. Kung adunay akumulasyon nga negatibong balanse nga sobra sa pito (7) ka adlaw nga limitasyon sa pagsingil, dili makapalit ang mga estudyante sa mga pagkaon o uban pang aytem hangtod dili mas moubos sa 7 ka adlaw nga pagsingil ang negatibong balanse. Kinahanglang mabayran sa katapusan sa tuig tingtungha ang tanang negatibong balanse. Pahayag sa Dili Diskriminasyon: Ginapasabot niini kung unsa ang buhaton kung nagatuo kang gitratar ka nga dili patas. Subay sa pederal nga balaod sa mga katungod sa sibil ug mga palisiya ug regulasyon sa mga katungod sa sibil sa US Department of Agriculture (USDA), ginadili sa pag-discriminate kini nga institusyon base sa rasa, kolor, nasudnong gigikanan, sekswalidad (lakip ang identidad sa sekswalidad ug sekswal nga oryentasyon), pagkabaldado, edad, o panimalos o pagbalos alang sa naunang aktibidad sa mga katungod sa sibil. Mahimong available sa mga pinulongan gawas sa English ang impormasyon sa program. Ang mga tawo nga adunay mga pagkabaldado nga nanginahanglan og alternatibong paagi sa komunikasyon aron makakuha og impormasyon sa program (e.g. Braille, large print, audiotape, American Sign Language, uban pa.), kinahanglang kontakon ang responsableng estado o lokal nga ahensya nga nagadumala sa program o sa TARGET Center sa USDA sa (202) 720- 2600 (tingog ug TTY) o kontaka ang USDA pinaagi sa Federal Relay Service sa (800) 877-8339. Aron mag-file og reklamo sa program sa diskriminasyon, kinahanglang kumpletuhon sa Nagreklamo ang Form AD-3027, USDA Program Discrimination Complaint Form nga mahimong makuha online sa: gikan sa bisan unsang opisina sa USDA, pinaagi sa pagtawag sa (866) 632-9992, o pinaagi sa paghimo og sulat nga gitumong ngadto sa USDA. Kinahanglang maglakip ang sulat og ngalan sa nagreklamo, adres, numero sa telepono, ug sinulat nga paghulagway sa giingong diskriminasyon nga aksyon sa igo nga detalye aron ipahibalo sa Assistant Secretary for Civil Rights (ASCR) mahitungod sa kinaiya ug petsa sa giingong paglapas sa mga katungod sa sibil. Kinahanglang isumite sa USDA ang nakumpletong AD-3027 nga form o sulat pinaagi sa:
mail: U.S. Department of Agriculture Office of the Assistant Secretary for Civil Rights 1400 Independence Avenue, SW Washington, D.C. 20250-9410; fax: (833) 256-1665 o (202) 690-7442; o email: program.intake@usda.gov Usa ka patas nga opportunity provider kini nga institusyon. AN AFFIRMATIVE ACTION AND EQUAL OPPORTUNITY EMPLOYER